 Kọ àlàyé síwájú sí i fún ìpínrọ yìí - Ọpọ àwọn ìjọba tó ń ta ko ẹgbẹ àlùfáà ló yọjú ní ọrúndún ogún. Òfin Calles ti ọdún 1926 tó sọ pé kí ṣọọṣì àti ìjọba wà níyàtọ síra wọn ní Mẹsíkò ló fa Ogun Cristero : àwọn àlùfáà tí wọn kó lọ sí ìgbèkùn tàbí tí wọn pa lé ní ẹgbẹrún mẹta 3,000, wọn sọ àwọn ṣọọṣì di aláìmọ, wọn fi ìsìn wọn ṣe yẹyẹ, wọn fipá bá àwọn obìnrin ajẹjẹẹ ìnìkàngbé lò pọ, wọn sì yìnbọn pa àwọn àlùfáà tí wọn mú. Lẹyìn Ìyípadà Ọwàrà ọdún 1917, inúnibíni sí ìjọ àti àwọn Kátólíìkì ní Soviet Union tẹsíwájú títí dé àwọn ọdún 1930, pẹlú pípa àwọn àlùfáà, àwọn ajẹjẹẹ ìnìkàngbé àti àwọn ọmọ ìjọ nígbèkùn, gbígba àwọn ohun èlò ìsìn, àti pípa àwọn ṣọọṣì. Nígbà Ogun Abẹlé ti Sípéènì ní 1936 sí 1939, àwọn aláṣẹ ìjọ Kátólíìkì bá àwọn Alátùn-únṣe Franco dìtẹ sí ìjọba Popular Front, wọn ní ìwà ipá tí àwọn ará Republican ń hù sí ìjọ ló fà á. Póòpù Pius Kẹrìndínlógún pe àwọn orílẹ-èdè mẹtẹẹta wọnyí ní ojú mẹta tí ń bani lẹrù. 